**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa 18.6.2019***

**Názov materiálu: Vyhodnotenie  zimnej údržby za obdobie 2018/2019**

**Materiál obsahuje:** - predkladacia správa

- dôvodová správa

 ***Návrh na rozhodnutie* (uznesenie):**

**Mestské zastupiteľstvo vo Vrútkach**

Berie na vedomie predložený materiál

**Spracoval: Ing. Viliam Majda PhD**

**Predkladá: Ing. Dušan Kramár – vedúci odboru výstavby, dopravy a ŽP**

Vo Vrútkach, 30.5.2019

 ...................................................

 podpis predkladateľa

**Vyhodnotenie priebehu zimnej údržby od 15.11.2018 do 15.3.2019**

V októbri roku 2018 zamestnanci OVaŽP realizovali verejnú súťaž na dodávku posypového štrku. Kvôli mimoriadne silnej zime bolo nutné doobjednať soľ.

Mesto ukázalo dobrú pripravenosť na zimné obdobie. Zásadné písomné sťažnosti sa nevyskytli. Došlo k dvom poistným udalostiam, (pri odhŕňaní snehu poškodený plot na lesnej ceste v časti Ihličky a pri druhej došlo k poškodeniu osobného automobilu.)

K prerušeniu MHD na ulici Karvaša a Bláhovca nedošlo.

Vyskytlo sa 31 dní so snežením, z toho 11 s veľmi  intenzívnym, čo je o 16 viac ako v minulom období. Ďalej 34 dní počas ktorých bola teplota trvale 24 hodín pod 0°C (o 17 viac) a ďalších 22 mrazivých nocí (o 2 menej), po ktorých bolo treba pred začiatkom rannej dopravy posýpať cesty a chodníky inertným materiálom.

Na zabezpečenie ZU používalo mesto techniku:

-  traktor so sypačom a radlicou

- multikára s radlicou a sypačom

- UNC

- nákladný automobil IVECO

- dve snehové frézy

-  dodávateľský traktor so zadnou radlicou.

Stroje absolvovali 68 výjazdov (o 28 viac ako v minulom období), dodávateľský traktor bol využitý 14 krát (o 12 viac).

Celkovo bolo pluhovaných a posypaných 3 054,7 km ciest a chodníkov (o 939,6 km viac) a stroje odpracovali 411 motohodín (o 103 viac). Bolo použitých 186 ton štrku (o 61 t viac) a 25 ton technickej soli (o 12 t viac).

Chodníky, zastávky MHD a prechody pre chodcov čistili zamestnanci MsÚ a občania určení na aktivačné práce pre Mesto Vrútky. Jeden krát túto činnosť zabezpečil MsÚ dodávateľsky cez spoločnosť P&M Construct s.r.o. Okrem toho dve spoločnosti 12 dní vyvážali sneh z ulíc na úložisko Baterková a pri MsÚ.

Finančné dopady: Po započítaní nákladov na PHM, opravy, údržbu, inertný materiál, dodávateľské výkony, poistenia, OsN, GPS a iné sú náklady a zabezpečenie ZU za obdobie od 15.11.2018 do 15.3.2019 celkom 49 545,05 €.

Na budúce obdobie zimnej údržby OVaŽP pripravuje spojazdnenie štvorkolky s pluhom na odhŕňanie chodníkov.

*Náklady na porovnateľný výkon podľa jednotkových sadzieb spoločnosti Brantner-Fatra by boli 116 305 €.*

Návrh na uznesenie: Mestské zastupiteľstvo berie na vedomie vyhodnotenie priebehu zimnej údržby.

Porovnanie nákladov na ZU v minulých rokoch:

Rok 2012; 1.1. - 31.12. 78 981,53 € (Brantner-Fatra)

Rok 2013; 1.1. - 31.12. 80 457,24 € (B-F)

Rok 2014; 1.1. - 31.12. 11 525,76 € (teplá zima bez sneženia) (B-F)

Rok 2015; 1.1. - 31.12. 107 120,47 € (B-F)

Rok 2016; 1.1. - 31.12. 72 321,58 € (B-F)

Rok 2017; 1.1. - 31.12. 39 697,22 € (vo vlastnej réžii)

Rok 2018; 1.1. – 31.12. 34 421,61 € (vo vlastnej réžii)

Rok 2019; 1.1. – 15.3. 40 145,15 € (vo vlastnej réžii)